Julens første juledekorations-brand fandt sted i morges på Umanakvej i Aalborg. Klokken 5.45 rykkede Beredskab Aalborg ud til stedet, da en forbipasserende person alarmerede Nordjyllands Politi. - Beredskabet kom hurtigt ud til Umanakvej, og her viste det sig, at der var tale om en juledekoration, hvor to fyrfadslys havde antændt ild, siger Pouls Badsberg, der er vagtchef ved Nordjyllands Politi. Der var ingen beboere hjemme, da Beredskabet kom frem til stedet, og derfor måtte brandmændene smadre døren ind til lejligheden, før de kunne slukke ilden. - Det tog ikke ret lang tid for Beredskabet at få styr på situationen, men det kunne have udviklet sig, hvis ikke vi var nået frem så hurtigt, siger Poul Badsberg.

Referat:
En juledekoration brød i brand i Aalborg, mens beboerne ikke var hjemme.